งานประชุมวิชาการประจำปี สวทช. ครั้งที่ 17 พลิกฟื้นเศรษฐกิจและสังคมไทย 28-31 มีนาคมนี้
นายณรงค์ ศิริเลิศวรกุล ผู้อำนวยการสำนักงานพัฒนาวิทยาศาสตร์และเทคโนโลยีแห่งชาติ (สวทช.) พร้อมนายจุลเทพ ขจรไชยกูล ผู้อำนวยการศูนย์เทคโนโลยีโลหะและวัสดุแห่งชาติ (เอ็มเทค) นำนักวิจัย สวทช.แถลงข่าวการจัดงานประชุมวิชาการประจำปี สวทช.ครั้งที่ 17 (NAC2022) ภายใต้แนวคิด พลิกฟื้นเศรษฐกิจและสังคมไทย ด้วยงานวิจัย-นวัตกรรม BCG โดยจัดบนแพลตฟอร์มออนไลน์ผ่านเว็ปไซต์ www.nstda.or.th/nac ระหว่างวันที่ 28-31 มีนาคมนี้ โดยได้รับพระมหากรุณาธิคุณ จากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เป็นองค์ประธานในพิธีเปิดการประชุมประจำปี สวทช.ในวันที่ 28 มีนาคม 2565 โดยมีการถ่ายทอดสดทางสถานีวิทยุโทรทัศน์แห่งประเทศไทย NBT ตั้งแต่เวลา 09.00 น.เป็นต้นไปนายณรงค์ ศิริเลิศวรกุล กล่าวว่า การจัดงานในปีนี้ สอดรับวิถี New Normal จัดในรูปแบบออนไลน์ทั้งหมดและเข้มข้นขึ้นในเนื้อหาสาระเพื่อให้ประชาชนทุกกลุ่ม เข้าไปหาความรู้ อัพเดตเทคโนโลยีและนวัตกรรมจากศักยภาพของนักวิจัยและห้องปฏิบัติการ สวทช. เพื่อนำวิทยาศาสตร์และเทคโนโลยียกระดับคุณภาพของสินค้าและบริการ ภายใต้แนวคิด พลิกฟื้นเศรษฐกิจและสังคมไทย ด้วยงานวิจัย-นวัตกรรม BCGนายจุลเทพ ขจรไชยกูล กล่าวว่า ภายในงานได้มีการสัมมนามากกว่า 40 หัวข้อ เพื่อให้ผู้เข้าร่วมงานเต็มอิ่มกับเนื้อหาสาระสำคัญต่างๆ อาทิ ความท้าทายในการพลิกฟื้นการท่องเที่ยวไทยด้วยการท่องเที่ยวเชิงสุขภาพ โมเดลเศรษฐกิจ BCG สาขาเครื่แงมือแพทย์ ความก้าวหน้าอุตสาหกรรมเครื่องมือแพทย์ไทยภายใต้ความร่วมมือของภาครัฐภาคเอกชน การอบรมเชืงปฏิบัติการ เรื่อง การจัดกิจกรรมสะเต็มศึกษาตามหลักสูตรฐานสมรรถนะด้วย BCG Model รวมทั้ง International Webiner on COVID -19 นิทรรศการออนไลน์ 102 ผลงาน แบ่งเป็น 4 กลุ่มตามการดำเนินงานสำคัญเพื่อขับเคลื่อนเศรษฐกิจของ BCG และแผนปฏิบัติการ AI ของ สวทช. ได้แก่ เกษตรและอาหาร สุขภาพและการแพทย์ พลังงาน วัสดุและเคมีชีวภาพ/ ดิจิทัลและอิเล็กทรอนิกส์สำหรับบรรยากาศภายในงาน มีการนำตัวอย่างผลงานวิจัยมาแสดงด้วย อาทิ ผลิตภัณฑ์ไข่เหลวจากโปรตีนพืช ที่พัฒนาสูตรโปรตีนจากพืชเป็นไข่เหลวจากพืชพาสเจอร์ไรซ์ เหมาะสำหรับผู้บริโภคกลุ่มกินวีแกน กลุ่มที่แพ้ไข่ นวัตกรรมมะนีมะนาว มะนาวขั้นสด 100% แช่แข็ง ผลิตภัณฑ์ถุงมือยางธรรมชาติโปรตีนต่ำ เครื่องผลิตน้ำยาฆ่าเชื้อด้วยวิธีทางไฟฟ้าเคมี (ENcase) โดยผู้สนใจเข้าร่วมงาน NAC2022 สามารถดูรายละเอียดและลงทะเบียนเข้าร่วมงานฟรี ได้ที่ www.nstda.or.th/nac หรือสอบถามเพิ่มเติมได้ที่หมายเลขโทรศัพท์ 0-2564-8000